ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ લોહરીના અવસર પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ લોહરીના અવસર પર લોકોને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું;
"આપ સૌને લોહરીની શુભકામનાઓ.
હું દરેકના સારા સ્વાસ્થ્ય અને સુખાકારી માટે પ્રાર્થના કરું છું. આ ખાસ દિવસ આપણા સમાજમાં ભાઈચારાની ભાવનાને આગળ વધારશે."
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 સાથે જોડાયેલી અપડેટેડ માહિતી
છેલ્લા 24 કલાકમાં ભારતમાં 1 લાખ દૈનિક નવા કેસ નોંધાય, જે 63 દિવસમાં સૌથી ઓછા છે
છેલ્લા 24 કલાકમાં 86,498 નવા કેસ નોંધાયા; 66 દિવસમાં સૌથી ઓછા
ભારતનું એક્ટિવ કેસોનું ભારણ ઘટીને હાલમાં 13,03,702 પર આવી ગયું છે.
ગત 24 કલાકમાં સક્રિય કેસો ઘટીને 97,907 થયા
દેશભરમાં અત્યાર સુધીમાં બિમારી થી 2,73,41,462 લોકો સાજા થયા
છેલ્લા 24 કલાક દરમિયાન 1,82,282 દર્દીઓ સાજા થયા
સતત 26માં દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
રાષ્ટ્રીય રિકવરી રેટ સતત વધીને 94.29 ટકા થયો
સાપ્તાહિક પોઝિટિવીટી રેટ આ સમયે 5.94 ટકા
દૈનિક પોઝિટિવીટી રેટ સતત 15માં દિવસે 10 ટકા થી ઓછો 4.62 ટકાએ પહોંચ્યો.
તપાસની ક્ષમતામાં વધારો – અત્યાર સુધી કુલ 36.8 કરોડની તપાસ કરવામાં આવી
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 23.61 કરોડ લોકોને રસી આપવામાં આવી.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતે બીજા દિવસે પણ સક્રિય કેસની સંખ્યા 7 લાખથી ઓછી જાળવી રાખી
સાજા થયેલા કેસની કુલ સંખ્યા 70 લાખને પાર
કુલ સાજા થયેલા કેસમાંથી 61% કેસ 6 રાજ્યો / કેન્દ્રશાસિત પ્રદેશના છે
ભારતે સક્રિય કેસ નોંધવાના આંકમાં ઘટાડાનું વલણ સતત જાળવી રાખ્યું છે. સક્રિય કેસ સતત બીજા દિવસે 7 લાખ કરતા ઓછા છે અને 6,80,680 છે.
સક્રિય કેસ હવે દેશના કુલ પોઝિટિવ કેસના માત્ર 8.71% છે.
સક્રિય કેસની સંખ્યા દૈનિક ધોરણે સતત ઘટાડા પર છે. જે રાજ્યો / કેન્દ્રશાસિત પ્રદેશો દ્વારા લાગુ કરાયેલી કેન્દ્ર સરકારની સફળ ટેસ્ટ, ટ્રીટ અને ટ્રેક વ્યૂહરચનાનું પરિણામ છે.
રાજ્યો અને કેન્દ્રશાસિત પ્રદેશોમાં સક્રિય કેસમાં પરિવર્તન વૈવિધ્યસભર થયું છે, જે વૈશ્વિક રોગચાળા સામેની તેમની લડતમાં વિવિધ તબક્કા સૂચવે છે.
છેલ્લા કેટલાક અઠવાડિયા દરમિયાન દિન પ્રતિદિન સક્રિય કેસોમાં એક પ્રગતિશીલ ઘટાડો થયો છે.
સક્રિય કેસનું ઘટતું વલણ સાજા થયૅલા કેસમાં અખંડ વધારાને પૂરક છે. કુલ સાજા થયેલા કેસ 70 લાખને પાર કરી ગયા છે અને 70,16,046 થઇ ગયા છે. રાષ્ટ્રીય સાજા થવાનો દર 89.78% થયો છે.
કુલ સાજા થયેલા કેસમાંથી 61% કેસ મહારાષ્ટ્ર, આંધ્રપ્રદેશ, કર્ણાટક, તામિલનાડુ, ઉત્તર પ્રદેશ અને દિલ્હી આ 6 રાજ્યો / કેન્દ્રશાસિત પ્રદેશના છે.
તાજેતરમાં સાજા થયેલા કેસની સંખ્યા નવા કેસો કરતાં વધી ગઈ છે. છેલ્લાં 24 કલાકમાં 67,549 કોવિડ દર્દીઓ સ્વસ્થ થઈ ગયા છે અને તેમને રજા આપવામાં આવી છે, જ્યારે નવા પુષ્ટિ થયેલા કેસ 53,370 છે.
નવા સાજા થયેલા કેસમાંથી 77% કેસ 10 રાજ્યો / કેન્દ્રશાસિત પ્રદેશમાં કેન્દ્રિત હોવાનું મનાય છે.
એક દિવસમાં 13,000 થી વધુ સાજા થયેલા કેસ સાથે મહારાષ્ટ્રએ મહત્તમ યોગદાન આપ્યું છે.
છેલ્લા 24 કલાકમાં 53,370 નવા પુષ્ટિ થયેલ કેસ નોંધાયા છે. નવા કેસોમાંથી 80% કેસ દસ રાજ્ય અને કેન્દ્રશાસિત પ્રદેશના છે.
કેરળ 8000થી વધુ કેસ સાથે મોખરે છે, મહારાષ્ટ્રમાં 7000થી વધુ કેસ નોંધાયા છે.
છેલ્લા 24 કલાકમાં 650 લોકોના મૃત્યુ થયા છે.
આમાંથી દસ રાજ્યો / કેન્દ્રશાસિત પ્રદેશોમાં લગભગ 80% જેટલા મૃત્યુ નોંધાયા છે. મહારાષ્ટ્રમાં સૌથી વધુ 184 લોકો મૃત્યુ પામ્યા છે.
SD/GP/BT
(
પ્રવાસન મંત્રાલય
‘દેખો અપના દેશ’ પહેલ હેઠળ પર્યટન મંત્રાલય દેશના સમૃદ્ધ વારસાને અને સંસ્કૃતિને પ્રોત્સાહન આપી રહ્યું છે
પર્યટન મંત્રાલયે દેશના સમૃદ્ધ વારસા અને સંસ્કૃતિ વિશે નાગરિકોમાં જાગૃતિ લાવવા, નાગરિકોને દેશની અંદર વ્યાપક પ્રવાસ માટે પ્રોત્સાહિત કરવા અને સ્થાનિક અર્થતંત્રનો વિકાસ અને સ્થાનિક સ્તરે રોજગારીનું સર્જન કરવા પ્રવાસીઓની સંખ્યા વધારવાના હેતુ સાથે જાન્યુઆરી 2020માં દેખો અપના દેશ  પહેલ શરૂ કરી છે. આ પહેલ 15 ઓગસ્ટ, 2019ના રોજ માનનીય પ્રધાનમંત્રીના સંબોધનને અનુલક્ષીને છે, જેમાં દરેક નાગરિકને વર્ષ 2022 સુધીમાં ઘરેલુ પર્યટનને પ્રોત્સાહન આપવા ઓછામાં ઓછા 15 સ્થળોની મુલાકાત લેવાનું કહેવામાં આવ્યું છે.
આ પહેલ અંતર્ગત મંત્રાલય દેશની વૈવિધ્યસભર સંસ્કૃતિ, વારસો, પર્યટન સ્થળો અને પર્યટન ઉત્પાદનોને પ્રદર્શિત કરતી DADની વ્યાપક થીમ હેઠળ શ્રેણીબદ્ધ વેબિનાર્સનું આયોજન કરી રહ્યું છે. આજની તારીખ સુધીમાં અલગ-અલગ રાજ્યો / કેન્દ્રશાસિત પ્રદેશોને આવરી લેતા 52 વેબિનાર્સનું આ પહેલના ભાગરૂપે આયોજન કરવામાં આવ્યું છે.
જન જાગૃતિ લાવવા મંત્રાલયે MyGov.in પ્લેટફોર્મ પર ઓનલાઇન DAD પ્રતિજ્ઞા અને ક્વિઝ પણ શરૂ કરી છે. આ પ્રતિજ્ઞા અને ક્વિઝ બધા સહભાગી થઇ શકે તે માટે ઓનલાઇન ખુલ્લા મુકવામાં આવ્યા છે.
મંત્રાલયના સોશિયલ મીડિયા એકાઉન્ટ્સ અને વેબસાઇટ અને ઘરેલું ભારત ટૂરિઝમ કચેરીઓ દ્વારા DAD પહેલનો બહોળા પ્રમાણમાં પ્રચાર કરવામાં આવી રહ્યો છે.
આ માહિતી સંસ્કૃતિ અને પર્યટન રાજ્યમંત્રી  શ્રી પ્રહલાદસિંહ પટેલે આજે લોકસભામાં લેખિત જવાબમાં આપી હતી.
SD/GP/BT
(Visitor Counter : 117
ગ્રાહક બાબતો, ખાદ્ય અને જાહેર વિતરણ મંત્રાલય
FCIએ એકજ દિવસમાં ખાદ્યાન્નના પરિવહનનો વિક્રમ સ્થાપિત કર્યો
લૉકડાઉન દરમિયાન દેશના દરેક ભાગમાં પૂરતા પ્રમાણમાં ખાદ્યાન્નનો જથ્થો ઉપલબ્ધ થઇ શકે તે સુનિશ્ચિત કરવા માટે પોતાના પ્રયાસોને આગળ વધારતા FCIએ 03.04.2020 અને 04.04.2020ના રોજ એક જ દિવસમાં 70 રેકમાં 1.93 લાખ મેટ્રિક ટન ના જથ્થાનું પરિવહન કરીને નવો વિક્રમ સ્થાપિત કર્યો છે. 24.03.2020ના રોજ લૉકડાઉનની શરૂઆત થઇ ત્યારથી 12 દિવસમાં FCIએ દરરોજ સરેરાશ 1.41 લાખ મેટ્રિક ટન ખાદ્યન્નનું પરિવહન કર્યું છે જ્યારે લૉકડાઉન પહેલાં દરરોજ સરેરાશ 0.8 લાખ મેટ્રિક ટન ખાદ્યાન્નનું પરિવહન થતું હતું. આ સમયગાળા દરમિયાન કુલ 605 રેકમાં અંદાજે 16.94 લાખ મેટ્રિક ટન ખાદ્યાન્નનો જથ્થો સમગ્ર દેશમાં વિવિધ ભાગોમાં પહોંચાડવામાં આવ્યો છે.
ખાદ્યાન્નની હેરફેરમાં 7.73 લાખ મેટ્રિક ટન સાથે અંદાજે 46% હિસ્સાની હેરફેર કરીને પંજાબ સર્વોચ્ચ ક્રમે રહ્યું છે જ્યારે ત્યાબાદ હરિયાણા , તેલંગાણા  અને છત્તીસગઠ  છે. ઓડિશા, આંધ્રપ્રદેશ વગેરે અન્ય રાજ્યોએ બાકીના જથ્થાનું પરિવહન કર્યું છે. વપરાશકર્તા રાજ્યોમાં મહત્તમ જથ્થો ઉત્તરપ્રદેશ  અને ત્યારબાદ બિહાર , પશ્ચિમ બંગાળ  અને કર્ણાટક માં સૌથી વધુ ખાદ્યાન્ન પહોંચાડવામાં આવ્યું છે. પૂર્વોત્તરના રાજ્યો પર વિશેષ ધ્યાન આપીને લૉકડાઉનના સમય દરમિયાન પૂર્વોત્તરના રાજ્યોમાં 1.4 લાખ મેટ્રિક ટન ખાદ્યાન્ન પહોંચાડવામાં આવ્યું છે. કોઇપણ અછત વગર દરેક રાજ્યની જરૂરિયાત પૂર્ણ થાય તે સુનિશ્ચિત કરવા માટે FCI પ્રયાસરત છે. 04.04.202020ની સ્થિતિ અનુસાર સેન્ટ્રલ પૂલમાં 55.47 મિલિયન મેટ્રિક ટન ખાદ્યાન્ન નો જથ્થો હોવાનું નોંધાયું છે.
રાષ્ટ્રીય ખાદ્ય સુરક્ષા અધિનિયમ  અને પ્રધાનમંત્રી ગરીબ કલ્યાણ અન્ન યોજના  અંતર્ગત વધારાની ખાદ્યાન્નની નિયમિત જરૂરિયાતોને પહોંચી વળવા માટે, FCI દ્વારા ઇ-હરાજી રૂટના બદલે મુક્ત બજાર વેચાણ દરે સીધો જ ઘઉં અને ચોખાનો જથ્થો પહોંચાડવામાં આવે છે જેથી મુક્ત બજારમાં ખાદ્યાન્નનો પૂરવઠો અવિરત આવતો રહે. સંબંધિત જિલ્લા મેજિસ્ટ્રેટ દ્વારા રજૂ કરવામાં આવેલી માંગના મૂલ્યાંકનના આધારે ઘઉંના લોટની ઉત્પાદક મીલો અને ઘઉંના અન્ય ઉત્પાદનો માટે તેમની જરૂરિયાતોને પહોંચી વળવા માટે ઘઉંનો જથ્થો પહોંચાડવામાં આવે છે. ચોખાનો જથ્થો રાજ્ય સરકારોને આપવામાં આવે છે જેથી તેઓ પોતાની ચેનલ મારફતે આગળ વિતરણ કરી શકે. અત્યાર સુધીમાં FCIએ 13 રાજ્યોમાં 1.38 લાખ મેટ્રિક ટન ઘણું અને 8 રાજ્યોમાં 1.32 લાખ મેટ્રિક ટન ચોખા આ મૉડેલ હેઠળ પૂરા પાડ્યા છે.
RP
પ્રધાનમંત્રીનું કાર્યાલય
પ્રધાનમંત્રી વીડિયો કોન્ફરન્સિંગ દ્વારા રાષ્ટ્રીય ગંગા પરિષદની બેઠકની અધ્યક્ષતા કરી
પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ દ્વારા રાષ્ટ્રીય ગંગા પરિષદની બેઠકમાં હાજરી આપી હતી.
શ્રી મોદીએ કહ્યું કે નમામિ ગંગે પહેલને વધુ મજબૂત કરવાના માર્ગો પર ચર્ચા કરવાની આ એક શ્રેષ્ઠ તક છે. પીએમ મોદીએ નાના શહેરોમાં ગટર શુદ્ધિકરણ પ્લાન્ટના નેટવર્કને વિસ્તારવા સહિત સ્વચ્છતાના પ્રયાસોને વધારવાના માર્ગો વિશે પણ વાત કરી હતી.
બેઠક દરમિયાન, પીએમએ ગંગા કિનારે હર્બલ ફાર્મિંગના વિવિધ સ્વરૂપોને વધારવાની રીતો પર ભાર મૂક્યો હતો.
શ્રી મોદીએ શિલાન્યાસ પણ કર્યો અને વીડિયો કોન્ફરન્સિંગ દ્વારા નમામી ગંગે અને પીવાના પાણી-સ્વચ્છતા પ્રોજેક્ટ્સ રાષ્ટ્રને સમર્પિત કર્યા.
પ્રધાનમંત્રીએ ટ્વીટ કર્યું;
"આજે અગાઉ યોજાયેલી રાષ્ટ્રીય ગંગા કાઉન્સિલની બેઠક નમામી ગંગે પહેલને વધુ મજબૂત બનાવવાની રીતો પર ચર્ચા કરવાની એક શ્રેષ્ઠ તક હતી. નાના શહેરોમાં ગટર શુદ્ધિકરણ પ્લાન્ટના નેટવર્કને વિસ્તારવા સહિત સ્વચ્છતાના પ્રયાસોને વધારવાના માર્ગો વિશે વાત કરી."
"મીટિંગ દરમિયાન, ગંગા કિનારે હર્બલ ફાર્મિંગના વિવિધ સ્વરૂપોને વધારવાના માર્ગો પર ભાર મૂક્યો. નદી કિનારે પ્રવાસન માળખાને પ્રોત્સાહન આપવાની જરૂરિયાત પર પણ ભાર મૂક્યો, જે ઘણા લોકોને આજીવિકાની તકો પૂરી પાડી શકે છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
ભારત અને બાંગ્લાદેશ વચ્ચે રોકાણોને સુરક્ષા અને પ્રોત્સાહન માટે સમજુતી અંગેની સંયુક્ત અર્થઘટનાત્મક નોંધોને કેબિનેટની મંજૂરી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી ભારત સરકારની કેબિનેટની બેઠકમાં ભારત અને બાંગ્લાદેશ વચ્ચે રોકાણોને સુરક્ષા અને પ્રોત્સાહન માટે સમજુતી અંગેની સંયુક્ત અર્થઘટનાત્મક નોંધોને  કેબિનેટની મંજૂરી આપવામાં આવી છે.
આ JIN માં ભારત અને બાંગ્લાદેશ વચ્ચેના મૂડી રોકાણોના હાલના કરારોમાં મૂડીરોકાણોના પ્રોત્સાહન અને સુરક્ષા  અંગેની સ્પષ્ટતાને આવરી લેવામાં આવશે. JIN માં સંયુક્તપણે અપનાવવા જેવા, રોકાણકારની વ્યાખ્યા, મૂડી રોકાણની વ્યાખ્યા, કરવેરાલક્ષી પગલાંમાંથી બાદબાકી, વાજબી અને સમાન વ્યવહાર , નેશનલ ટ્રીટમેન્ટ  અને અત્યંત પ્રીતિ પાત્ર રાષ્ટ્ર , મિલકતની લેવડ-દેવડ, આવશ્યક સુરક્ષા હિતો અને રોકાણકાર તેમજ કોન્ટ્રાક્ટ કરનાર પક્ષકાર વચ્ચેનાં વિવાદોના નિવારણ માટેના ઘણાં નિયમોને આવરી લેવામાં આવ્યાં છે.
સંયુક્ત અર્થઘટનલક્ષી નિવેદન સામાન્યપણે મૂડી રોકાણ અંગેની સંધિના વ્યવસ્થાપનને મજબૂત બનાવવામાં મહત્વની ભૂમિકા ભજવે છે. દ્વિપક્ષી મૂડીરોકાણ સંધિ માં વધતા જતા વિવાદના પ્રમાણને કારણે, આવા નિવેદનો ટ્રિબ્યુનલ સમક્ષ સમજ આપવા બાબતે મજબૂત મૂલ્ય ધરાવે છે. દેશો વચ્ચેનો આવો સક્રિય અભિગમ, આર્બિટ્રેશન ટ્રિબ્યુનલ દ્વારા સંધિની શરતોના વધુ અનુમાનિત અને સુસંગત વાંચનને ઉત્તેજન આપી શકે છે.
(Visitor Counter : 46
પ્રધાનમંત્રીનું કાર્યાલય
ભારત સ્વીડન વર્ચ્યુઅલ સમિટ
પ્રધાનમંત્રી શ્રી નરેન્દ્ર મોદી અને કિંગડમ ઓફ સ્વીડનના પ્રધાનમંત્રી મહામહિમ શ્રી સ્ટીફન લફ્વેન વચ્ચે આજે એક વર્ચ્યુઅલ સમિટનું આયોજન કરવામાં આવ્યું કે જ્યાં તેમણે પારસ્પરિક હિતના દ્વિપક્ષીય મુદ્દાઓ અને પ્રાદેશિક તથા બહુઆયામી મુદ્દાઓ ઉપર ચર્ચા વિચારણા હાથ ધરી હતી.
પ્રધાનમંત્રી મોદીએ 3 જી માર્ચના રોજ થયેલ હિંસક હુમલાના પગલે સ્વીડનના લોકો પ્રત્યે સંવેદના વ્યક્ત કરી હતી અને ઘાયલ થયેલા નાગરિકો જલ્દી સાજા થઈ જાય તેવી પ્રાર્થના કરી હતી.
આ પ્રસંગે પ્રધાનમંત્રીએ સૌપ્રથમ ઈન્ડિયા નોર્ડિક સમિટ માટે 2018 માં તેમણે લીધેલી સ્વીડનની મુલાકાત અને વર્ષ 2019 ના ડિસેમ્બરમાં સ્વીડનના મહામહિમ રાજા અને રાણી દ્વારા ભારતની મુલાકાતને હર્ષપૂર્વક યાદ કરી હતી.
બંને નેતાઓએ એ વાત નોંધી હતી કે ભારત અને સ્વીડન વચ્ચે લાંબા સમયથી ચાલી રહેલ હૂંફાળો સંબંધ લોકશાહીના મૂલ્યો, કાયદાના શાસન, અનેકવાદ, સમાનતા, વાણીની સ્વતંત્રતા અને માનવ અધિકારો પ્રત્યે તેમના આદર ઉપર ટકેલો છે. તેમણે બહુઆયામવાદ, નિયમ આધારિત આંતરરાષ્ટ્રીય વ્યવસ્થા, આતંકવાદ વિરોધ અને શાંતિ તથા સુરક્ષા માટે કામ કરવાની તેમની મજબૂત પ્રતિબદ્ધતાની પુનઃ ખાતરી આપી હતી. તેમણે યુરોપિયન સંઘ અને યુરોપિયન સંઘના દેશો સાથે ભારતની વધી રહેલ ભાગીદારીની પણ પ્રશંસા કરી હતી.
બંને નેતાઓએ ભારત અને સ્વીડન વચ્ચે ચાલી રહેલ વ્યાપક પ્રવૃત્તિઓની સમીક્ષા કરી હતી અને જોઇન્ટ એક્શન પ્લાનના અમલીકરણ તથા વર્ષ 2018 માં પ્રધાનમંત્રી મોદીની સ્વીડન મુલાકાત દરમિયાન નક્કી કરવામાં આવેલ સંયુક્ત ઇનોવેશન ભાગીદારી પ્રત્યે સંતુષ્ટિ વ્યક્ત કરી હતી. તેમણે આ ભાગીદારીના શીર્ષક હેઠળના વિષયોમાં વધારે વૈવિધ્ય લાવવા અંગેની સંભાવનાઓ પર વિચાર વિમર્શ કર્યો હતો.
પ્રધાનમંત્રી મોદીએ આંતરરાષ્ટ્રીય સોલર એલાયન્સ માં જોડાવાના સ્વીડનના નિર્ણયનું સ્વાગત કર્યું હતું. બંને નેતાઓએ ભારત સ્વીડન સંયુક્ત પહેલ – ધ લીડરશિપ ગ્રુપ ઓન ઇન્ડસ્ટ્રી ટ્રાન્ઝીશન  કે જે ન્યુ યોર્કમાં સપ્ટેમ્બર 2019 માં યુએન ક્લાયમેટ એક્શન સમિટ દરમિયાન શરૂ કરવામાં આવી હતી તેમાં વધી રહેલ સભ્ય સંખ્યાની પણ નોંધ લીધી હતી.
બંને નેતાઓએ રસીકરણ અભિયાન સહિત કોવિડ-19 પરિસ્થિતિ વિષે પણ ચર્ચા કરી હતી અને સમગ્ર દેશોમાં સસ્તી અને ઝડપથી રસીની પહોંચ પ્રાપ્ત થઈ રહે તે માટેની જરૂરિયાત ઉપર પણ ભાર મૂક્યો હતો.
(
કાપડ મંત્રાલય
કાપડનો મોટો વિકાસ માનવસર્જિત ફાઇબર ઉદ્યોગથી થશેઃ શ્રી ગોયલ
ટેક્સટાઇલ ઉદ્યોગ 5-6 વર્ષમાં નિકાસ 100 બિલિયન યુએસડી સુધી વધારવાનો વિશ્વાસ ધરાવે છે
કાપડનો મોટો વિકાસ માનવસર્જિત ફાઇબર ઉદ્યોગથી થશે, એમ કેન્દ્રીય કાપડ, ગ્રાહક બાબતો, ખાદ્ય અને જાહેર વિતરણ અને વાણિજ્ય અને ઉદ્યોગ મંત્રી શ્રી પિયુષ ગોયલે આજે અહીં ઉદ્યોગના પ્રતિનિધિઓ સાથે વાર્તાલાપ કરતી વખતે જણાવ્યું હતું. ઉદ્યોગના પ્રતિનિધિઓમાં PTA, MEG, ફાઈબર, યાર્ન, ફેબ્રિક અને ગાર્મેન્ટ્સના ઉત્પાદકોનો સમાવેશ થાય છે.
માનનીય મંત્રીએ ઉદ્યોગના પ્રતિનિધિઓને આહ્વાન કર્યું અને કહ્યું કે આપણે એવા તબક્કે પહોંચવાની ઈચ્છા રાખવી જોઈએ કે જ્યાં સમગ્ર માંગ સ્થાનિક પુરવઠા દ્વારા પૂર્ણ થાય અને આ રીતે ઉદ્યોગને આત્મનિર્ભર બનાવી શકાય. આ પોલિએસ્ટર મૂલ્ય શૃંખલામાં સંકળાયેલા લાખો વણકરોને કાચા માલની ઉપલબ્ધતા સુરક્ષિત કરશે, જેનાથી તૈયાર માલના ઉત્પાદનમાં વધારો થશે, નિકાસ લક્ષ્યોને પ્રાપ્ત કરવામાં સક્ષમ બનશે.
તેમણે સૂચન કર્યું હતું કે સમગ્ર મૂલ્ય શૃંખલામાં પોલિએસ્ટરના ઉત્પાદકો અને વપરાશકર્તાઓ વચ્ચેના મુદ્દાઓને સૌહાર્દપૂર્ણ રીતે ઉકેલવા માટે ઉદ્યોગોએ એકબીજાને સમજવું જોઈએ અને સુમેળમાં કામ કરવું જોઈએ.
ઉદ્યોગના પ્રતિનિધિઓએ પ્રતિભાવ આપ્યો કે તેઓ આગામી 5 થી 6 વર્ષમાં 100 બિલિયન યુએસડીની નિકાસ હાંસલ કરવા માટે ખૂબ જ આશાવાદી છે.
ઉદ્યોગના પ્રતિનિધિઓએ જણાવ્યું હતું કે પોલિએસ્ટરના ઉત્પાદન માટેના મુખ્ય કાચા માલની ઉત્પાદન ક્ષમતાનું વિસ્તરણ એટલે કે. ડાઉનસ્ટ્રીમ ઉદ્યોગના ઉત્પાદનમાં વધારો કરવા માટે શુદ્ધ ટેરેફથાલિક એસિડ  અને મોનોઇથિલિન ગ્લાયકોલ  આવશ્યક છે.
એવી માહિતી આપવામાં આવી હતી કે પીટીએની વધારાની ક્ષમતાઓ ઉભી કરવામાં આવી રહી છે અને ડાઉનસ્ટ્રીમ ઉદ્યોગ દ્વારા લાખો લૂમ્સ પણ સ્થાપિત કરવામાં આવી રહ્યા છે જે હજુ પણ ખંડિત છે.
YP/GP/JD
(Visitor Counter : 126
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 219.09 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 4,93,352 ડોઝ આપવામાં આવ્યા
ભારતમાં સક્રિય કેસનું ભારણ 26,292 થયું
સક્રિય કેસનું ભારણ હાલમાં 0.06% છે
સાજા થવાનો દર હાલમાં 98.76% નોંધાયો
છેલ્લા 24 કલાકમાં 3,208 દર્દીઓ સાજા થયા, કુલ વધીને 4,40,63,406 દર્દીઓ સાજા થયા
છેલ્લા 24 કલાકમાં ભારતમાં 2,139 નવા કેસ નોંધાયા
દૈનિક પોઝિટિવીટી દર 0.81% પહોંચ્યો
સાપ્તાહિક પોઝિટિવીટી દર હાલમાં 1.13% છે
કુલ 89.76 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,64,216 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 95
પ્રધાનમંત્રીનું કાર્યાલય
પ્રધાનમંત્રી વિશ્વ બેંક જૂથના પ્રમુખ શ્રી ડેવિડ માલપાસને મળ્યા
પ્રધાનમંત્રી શ્રી નરેન્દ્ર મોદીએ નવી દિલ્હીમાં વિશ્વ બેંક જૂથના પ્રમુખ શ્રી ડેવિડ માલપાસ સાથે વાતચીત કરી. બંને મહાનુભાવોએ વિવિધ વિષયો ખાસ કરીને વિકાસ અને નવીનતાના ભાવિ ક્ષેત્રો પર ચર્ચા કરી. શ્રી માલપાસે ઉચ્ચ વિકાસ દર હાંસલ કરવા અને ટકાવી રાખવા માટે "અમૃત કાળ" માં ભારત માટે વિશ્વ બેંક જૂથના સમર્થનની પુષ્ટિ કરી.
શ્રી ડેવિડ માલપાસના ટ્વીટના જવાબમાં, શ્રી મોદીએ ટ્વીટ કર્યું;
"તમારી સાથે વિવિધ વિષયો, ખાસ કરીને વૃદ્ધિ અને નવીનતાના ભાવિ ક્ષેત્રો પર ખૂબ સારી ચર્ચા કરી. @DavidMalpassWBG”
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માર્ગ પરિવહન અને રાજમાર્ગ મંત્રાલય
શ્રી મનસુખ માંડવિયાએ જોરશોરથી થતાં અવાજથી મુક્ત માર્ગ પરિવહન સુનિશ્ચિત કરવા માટે સરકારનાં પ્રયાસોની રૂપરેખા રજૂ કરી
કેન્દ્રીય માર્ગ પરિવહન અને રાજમાર્ગ, જહાજ તથા રસાયણ અને ખાતર રાજ્યમંત્રી શ્રી મનસુખ માંડવિયાએ લોકસભામાં આજે લેખિત જવાબમાં માહિતી આપી હતી કે, મોટર વાહન ધારા, 1988માં જોરથી અવાજ કરતાં મોટર બાઇકોમાં કંપની તરફ લગાવતાં સાઇલન્સરોને બદલવા/રૂપાંતરણ કરવાનો પ્રતિબંધ લગાવવામાં આવ્યો છે. ઉપર્યુક્ત કાયદાની કલમ 52 માં એવો પણ ઉલ્લેખ કરવામાં આવ્યો છે કે, મોટર વાહનનાં કોઈ પણ માલિક વાહનમાં એવો કોઈ ફેરફાર નહીં કરે, જેનાથી રજિસ્ટ્રેશન સર્ટિફિકેટમાં સામેલ વિગતમાં ઉત્પાદક દ્વારા મૂળ સ્વરૂપે નિર્ધારિત વિગતોમાં કોઈ ફેરફાર હોય. આ ઉપરાંત મોટર વાહન ધારા, 1988ની કલમ 52નું ઉલ્લંઘન કરવા બદલ કાયદાની કલમ 190 અને 191 અંતર્ગત દંડ કરી શકાય છે. મોટર વાહન ધારા, 1988 અને કેન્દ્રીય મોટર વાહન નિયમાવલી, 1989ની જોગવાઈઓ સાથે સંબંધિત રાજ્ય સરકારો અને કેન્દ્રશાસિત પ્રદેશોનાં વહીવટીતંત્ર દ્વારા લાગુ કરવામાં આવે છે.
લેખિત જવાબમાં એમ પણ જણાવવામાં આવ્યું હતું કે, કાયદા અંતર્ગત વાહનમાં એવા કોઈ મલ્ટિ-ટોન્ડ હોર્ન અથવા બિનજરૂરી રીતે કર્કશ, કર્ણભેદક, તીવ્ર અને ચેતવણીનો અવાજ પેદા કરતાં અન્ય કોઈ ઉપકરણ લગાવવા પર પણ પ્રતિબંધ ફરમાવવામાં આવ્યો છે, જેનાથી અનેક અવાજ નીકળે છે. આ પ્રતિબંધથી એમ્બ્યુલન્સ, અગ્નિશામક વાહનો વગેરેને બાકાત રાખવામાં આવ્યાં છે. માર્ગ પરિવહન અને રાજમાર્ગ મંત્રાલયે વાહનોમાં મલ્ટિ-ટોન્ડ હોર્નને ગેરકાયદેસર રીતે લગાવવા સામે કાર્યવાહી કરવા માટે તમામ રાજ્યો અને કેન્દ્રશાસિત પ્રદેશો માટે સૂચના પણ જાહેર કરી છે.
એક અલગ જવાબમાં શ્રી માંડવિયાએ લોકસભાને જાણકારી આપી હતી કે, હાલનાં નાણાકીય વર્ષ 2018-19 દરમિયાન સરકારે દેશનાં 29 રાજ્યોમાં કુલ 307 રાષ્ટ્રીય રાજમાર્ગ યોજનાઓને પૂર્ણ કરી છે અથવા એની શરૂઆત કરી છે. રાષ્ટ્રીય જનતાંત્રિક ગઠબંધન  સરકારનાં બીજા કાર્યકાળ  દરમિયાન કુલ 34,290 કિલોમીટર લંબાઈમાં રાષ્ટ્રીય રાજમાર્ગોનું નિર્માણ કરવામાં આવ્યું છે, ત્યારે સંયુક્ત પ્રગતિશીલ ગઠબંધન  સરકારનાં બીજા કાર્યકાળ  દરમિયાન આ 24,590 કિલોમીટરની લંબાઈનાં રાષ્ટ્રીય રાજમાર્ગોનું નિર્માણ થયું હતું. અત્યારે દેશમાં લગભગ 55,000 કિલોમીટરની લંબાઈ ધરાવતી રાષ્ટ્રીય રાજમાર્ગોની 1700 યોજનાઓનું કામ ચાલી રહ્યું છે, જેનો ખર્ચ અંદાજે રૂ. 5.96 કરોડ છે. આ વિવિધ પ્રોજેક્ટને ઝડપથી પૂર્ણ કરવા સરકારે જૂન, 2014થી અત્યાર સુધી હાથ ધરેલી વિવિધ નીતિગત પહેલોમાં આંતર-મંત્રીમંડળીય સમસ્યાઓનું સમાધાન કરવા, નવીન પ્રોજેક્ટનાં અમલીકરણ મોડલ એટલે કે હાઇબ્રિડ એન્યૂઇટી ડલ , ટોલ-ઓપરેટ-ટ્રાન્સફર , જમીન સંપાદનની ફાઇલોને ઝડપી મંજૂરી આપવા માટે ભૂમિરાશી જેવી વેબ પોર્ટલ્સનો સ્વીકાર, રિયલ ટાઇમને આધારે હાલ ચાલુ રાષ્ટ્રીય રાજમાર્ગો પર નજર રાખવા પીએમઆઇએસ  માટે આંતરમંત્રીમંડળીય સંકલન વધારવા, પ્રતિનિધિમંડળને વધારે અધિકાર આપવામાં આવ્યાં છે.
NP/J.Khunt/RP
(Visitor Counter : 284
પ્રધાનમંત્રીનું કાર્યાલય
પ્રધાનમંત્રીએ રાજ્યસભામાં મહામારી અંગેની ચર્ચા વખતે શ્રી હરદીપ પુરીનું વક્તવ્ય અને આરોગ્ય મંત્રીનો ઉત્તર શેર કર્યા
પ્રધાનમંત્રી શ્રી નરેન્દ્ર મોદીએ રાજ્યસભામાં મહામારી અંગેની ચર્ચા દરમિયાન કેન્દ્રીય મંત્રી શ્રી હરદીપ પુરીએ આપેલા વક્તવ્યને શેર કર્યુ હતું. પ્રધાનમંત્રીએ “વૈશ્વિક મહામારીને સંબંધિત વિસ્તૃત શ્રૃંખલાના વિષયોની રજૂઆત” વક્તવ્યને ટ્વીટ કર્યું હતું.
પ્રધાનમંત્રીએ કેન્દ્રીય આરોગ્ય મંત્રી શ્રી મનસુખ માંડવિયા દ્વારા અપાયેલા વિસ્તૃત વક્તવ્યને પણ ટ્વીટ કર્યુ હતું. પ્રધાનમંત્રીએ ટ્વીટ કર્યુ કે વક્તવ્ય ‘એક વ્યવહારિક અને સંવેદનશીલ રીતે કોવિડ-19ને સંબંધિત અનેક પાસાઓને સામેલ કરે છે. હું આપ સૌને તેમની ટિપ્પણી સાંભળવા અનુરોધ કરીશ.’
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ આંતરરાષ્ટ્રીય મહિલા દિવસ પર નારી શક્તિને સલામ કરી
પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય મહિલા દિવસ પર નારી શક્તિને સલામ કરી છે.
ટ્વીટ્સની શ્રેણીમાં, પ્રધાનમંત્રીએ કહ્યું;
"મહિલા દિવસ પર, હું આપણી નારી શક્તિ અને વિવિધ ક્ષેત્રોમાં તેમની સિદ્ધિઓને સલામ કરું છું. ભારત સરકાર તેની વિવિધ યોજનાઓ દ્વારા મહિલા સશક્તિકરણ પર ધ્યાન કેન્દ્રીત કરતી રહેશે અને સન્માન તેમજ તક પર ભાર મૂકે છે."
"આર્થિક સમાવેશથી લઈને સામાજિક સુરક્ષા સુધી, ગુણવત્તાયુક્ત આરોગ્યસંભાળથી લઈને હાઉસિંગ સુધી, શિક્ષણથી લઈને ઉદ્યોગસાહસિકતા સુધી, ભારતની વિકાસયાત્રામાં આપણી નારી શક્તિને મોખરે રાખવા માટે ઘણા પ્રયત્નો કરવામાં આવ્યા છે. આ પ્રયાસો આવનારા સમયમાં પણ વધુ જોરશોરથી ચાલુ રહેશે."
"આજે સાંજે 6 વાગ્યે, હું કચ્છમાં આયોજિત એક કાર્યક્રમને સંબોધિત કરીશ જે આપણા સમાજમાં મહિલા સંતોના યોગદાનને ઉજાગર કરશે.
સંસ્કૃતિના વિવિધ પાસાઓ, કેન્દ્રના વિવિધ કલ્યાણકારી પગલાં અને અન્ય બાબતો પર ધ્યાન કેન્દ્રીત કરવામાં આવશે. https://t.co/ImLHzdJpEQ"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
યુવા બાબતો અને રમત મંત્રાલય
ખેલો ઈન્ડિયા સ્કીમ હેઠળ ગુજરાત રાજ્યમાં 16 સ્પોર્ટ્સ એકેડમીને માન્યતા આપવામાં આવી છેઃ શ્રી અનુરાગ ઠાકુર
યુવા બાબતો અને રમતગમત મંત્રાલય ગુજરાત સહિત દેશમાં રમતગમતના વિકાસ માટે નીચેની યોજનાઓ લાગુ કરે છે:  ખેલો ઈન્ડિયા યોજના;  રાષ્ટ્રીય રમતગમત સંઘોને સહાય;  આંતરરાષ્ટ્રીય રમતગમતના કાર્યક્રમોમાં વિજેતાઓ અને તેમના કોચને વિશેષ પુરસ્કારો;  રાષ્ટ્રીય રમત પુરસ્કારો;  પ્રતિભાશાળી ખેલાડીઓને પેન્શન;  પંડિત દીનદયાલ ઉપાધ્યાય રાષ્ટ્રીય રમતગમત કલ્યાણ નિધિ;  રાષ્ટ્રીય રમતગમત વિકાસ ફંડ; અને  સ્પોર્ટ્સ ઓથોરિટી ઓફ ઈન્ડિયા દ્વારા રમત પ્રશિક્ષણ કેન્દ્રો ચલાવવા. ઉપરોક્ત યોજનાઓની વિગતો આ મંત્રાલય અને સ્પોર્ટ્સ ઓથોરિટી ઓફ ઈન્ડિયા ની વેબસાઈટ પર જાહેર ડોમેનમાં ઉપલબ્ધ છે.
ભંડોળ આ મંત્રાલયમાં રાજ્યવાર નહીં પરંતુ યોજના મુજબ ફાળવવામાં આવે છે અને બહાર પાડવામાં આવે છે. છેલ્લા ત્રણ વર્ષ દરમિયાન, આ મંત્રાલયની વિવિધ રમત વિકાસ યોજનાઓ હેઠળ ₹4,694.92 કરોડ ફાળવવામાં આવ્યા હતા અને ₹4,590.89 કરોડ બહાર પાડવામાં આવ્યા હતા.
ખેલો ઈન્ડિયા યોજના હેઠળ, ગુજરાત રાજ્યમાં 16 સ્પોર્ટ્સ એકેડમીને માન્યતા આપવામાં આવી છે, જેમાં 38 ખેલો ઈન્ડિયા એથ્લેટ્સને રમતગમતની તાલીમ આપવામાં આવી રહી છે. વધુમાં, SAI ગાંધીનગર ખાતે એક નેશનલ સેન્ટર ઓફ એક્સેલન્સ ચલાવે છે, જ્યાં 175 ખેલાડીઓને તાલીમ આપવામાં આવે છે. ગુજરાત રાજ્યમાં કુલ 74 ખેલો ઈન્ડિયા એથ્લેટ્સ ની પસંદગી કરવામાં આવી છે અને તેઓને તાલીમ આપવામાં આવી રહી છે.
આ માહિતી યુવા બાબતો અને રમતગમત મંત્રી શ્રી અનુરાગ ઠાકુરે આજે રાજ્યસભામાં એક લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 176
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 152.89 કરોડ લોકોને રસી આપવામાં આવી
ભારતમાં સક્રિય કેસનું ભારણ 8,21,446 થયું
સક્રિય કેસ કુલ કેસનાં 1% કરતા ઓછા છે, હાલમાં 2.29% છે
સાજા થવાનો દર હાલમાં 96.36% નોંધાયો
છેલ્લા 24 કલાકમાં 69,959 દર્દીઓ સાજા થયા, કુલ વધીને 3,45,70,131 દર્દીઓ સાજા થયા
છેલ્લા 24 કલાકમાં ભારતમાં 1,68,063 નવા કેસ નોંધાયા
દૈનિક પોઝિટિવીટી દર 10.64% પહોંચ્યો
સાપ્તાહિક પોઝિટિવીટી દર હાલમાં 8.85% છે
કુલ 69.31 કરોડ પરીક્ષણો કરવામાં આવ્યા
ઓમિક્રોન વેરિયન્ટની રાજ્ય મુજબ સ્થિતિ
|
|
નંબર.
|
|
રાજ્ય
|
|
ઓમિક્રોનના કેસની સંખ્યા
|
|
ડિસ્ચાર્જ/ રિકવર્ડ/માઈગ્રેટેડ
|
|
1
|
|
મહારાષ્ટ્ર
|
|
1247
|
|
467
|
|
2
|
|
રાજસ્થાન
|
|
645
|
|
402
|
|
3
|
|
દિલ્હી
|
|
546
|
|
57
|
|
4
|
|
કર્ણાટક
|
|
479
|
|
26
|
|
5
|
|
કેરાલા
|
|
350
|
|
140
|
|
6
|
|
ઉત્તર પ્રદેશ
|
|
275
|
|
6
|
|
7
|
|
ગુજરાત
|
|
236
|
|
186
|
|
8
|
|
તામિલનાડુ
|
|
185
|
|
185
|
|
9
|
|
હરિયાણા
|
|
123
|
|
92
|
|
10
|
|
તેલંગણા
|
|
123
|
|
47
|
|
11
|
|
ઓડિશા
|
|
74
|
|
8
|
|
12
|
|
આંધ્ર પ્રદેશ
|
|
28
|
|
9
|
|
13
|
|
બિહાર
|
|
27
|
|
0
|
|
14
|
|
પંજાબ
|
|
27
|
|
16
|
|
15
|
|
પશ્ચિમ બંગાળ
|
|
27
|
|
10
|
|
16
|
|
ગોવા
|
|
21
|
|
19
|
|
17
|
|
મધ્ય પ્રદેશ
|
|
10
|
|
10
|
|
18
|
|
આસામ
|
|
9
|
|
9
|
|
19
|
|
ઉત્તરાખંડ
|
|
8
|
|
4
|
|
20
|
|
મેઘાલય
|
|
5
|
|
3
|
|
21
|
|
જમ્મુ એન્ડ કાશ્મીર
|
|
4
|
|
4
|
|
22
|
|
આંદામાન અને નિકોબાર
|
|
3
|
|
0
|
|
23
|
|
ચંદિગઢ
|
|
3
|
|
3
|
|
24
|
|
પોંડિચેરી
|
|
2
|
|
2
|
|
25
|
|
છત્તીસગઢ
|
|
1
|
|
1
|
|
26
|
|
હિમાચલ પ્રદેશ
|
|
1
|
|
1
|
|
27
|
|
લદાખ
|
|
1
|
|
1
|
|
28
|
|
મણિપુર
|
|
1
|
|
1
|
|
|
|
કુલ
|
|
4461
|
|
1711
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 187
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 201.36 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 5.47 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,01,36,75,525
|
|
બાકી ઉપલબ્ધ
|
|
5,47,80,050
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 201.36 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 5.47 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 129